OPĆINA SVETVINČENAT

OGLAS 
ZA PRIJAM U SLUŽBU NA ODREĐENO VRIJEME

KLASA: 112-01/26-02/3
URBROJ: 2163-35-03-01-26-2
Svetvinčenat, 06. listopada 2026.
        Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, 17/25), pročelnik Jedinstvenog upravnog odjela Općine Svetvinčenat raspisao je oglas za prijam u službu na određeno vrijeme, koji je objavljen na stranicama Hrvatskog zavoda za zapošljavanje od 07. listopada 2026. godine., za radno mjesto:

1.  VIŠI STRUČNI SURADNIK  za administrativne poslove i društvene djelatnosti u Jedinstvenom upravnom odjelu Općine Svetvinčenat.

1 izvršitelj/ica na određeno vrijeme
OPIS POSLOVA I RADNIH ZADATAKA
Viši stručni suradnik za administrativne poslove i društvene djelatnosti
Opis poslova: 


· obavlja protokolarne i administrativne poslove vezane za rad Općinskog načelnika, Općinskog vijeća i njihovih radnih tijela te vrši objavu svih akata i Službenih novina Općine;
· obavlja uprave, administrativne, opće i tehničke poslove za potrebe općinske uprave, izdaje uvjerenja, potvrde i druge akte o činjenicama o kojima vodi službenu evidenciju;
· obavlja poslove sređivanja, evidentiranja i čuvanja baze podataka o projektima koji se provode u Općini Svetvinčenat i na području Općine Svetvinčenat;
· sudjeluje u edukacijama, radionicama, treninzima i drugih načina osposobljavanja djelatnika u tijelima Istarske županije i djelatnika u jedinicama lokalne samouprave, građana, posebno poduzetnika, mladih i kulturnih djelatnika za suradnju s institucijama Europske unije, za pripremu projekata za kandidiranje na fondove Europske unije i druge međunarodne izvore, za razmjenu iskustava između poduzetnika s područja Europske unije, Istarske županije i Općine Svetvinčenat te jačanje njihovih poslovnih veza;
· vodi urudžbeni zapisnik, upisnik predmeta upravnog postupka, obavlja poslove arhiviranja, prijepisa, umnožavanja i fotokopiranja, te prijem i otpremu pošte za Jedinstveni upravni odjel i sva tijela Općine Svetvinčenat;
· vodi evidenciju putnih naloga;
· vodi zapisnik na sjednicama Vijeća i njegovih radnih tijela, kao i evidenciju sve dokumentacije tih tijela;
· obavlja poslove u vezi protokola i koordinacije prigodnih svečanosti;
· brine o prijemu stranaka i obvezama Općinskog načelnika;
· evidentira, sređuje i kompletira materijale za sastanke, razgovore i druge potrebe Općinskog načelnika;
· obavlja informiranje sukladno zakonskim propisima;
· prati zakone i propise iz svog djelokruga rada te načelniku Općine i pročelniku Upravnog odjela predlaže mjere, sredstva i akte za unapređenje rada;
· obavlja i druge poslove po nalogu Općinskog načelnika i Pročelnika.
PODACI O PLAĆI 

Plaća za navedeno radno mjesto utvrđuje se umnoškom složenosti poslova koji za ovo radno mjesto iznosi 3,10 i osnovice koja iznosi 635,79 EUR, uvećana za 0,5% za svaku navršenu godinu radnog staža.

TESTIRANJE KANDIDATA 

· Provjera znanja i sposobnosti bitnih za obavljanje poslova radnog mjesta na koje se službenik/ca prima - pismeni test 

· Intervju s Povjerenstvom za provedbu oglasa. 

PRAVNI IZVORI ZA PRIPREMANJE KANDIDATA ZA TESTIRANJE - PROVJERU ZNANJA I SPOSOBNOSTI BITNIH ZA OBAVLJANJE POSLOVA RADNOG MJESTA NA KOJE SE SLUŽBENIK/ CA PRIMA: 

1. Ustav RH (pročišćeni tekst) („Narodne novine“ br. 56/90, 135/97, 8/98 – pročišćeni tekst, 113/00, 124/00- pročišćeni tekst, 28/01, 41/01 – pročišćeni tekst, 55/01- pročišćeni tekst i 76/10, 85/10
– pročišćeni tekst i 05/14);
2. Zakon o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 137/15, 123/17, 98/19 i 144/20 );
3. Zakon o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08, 61/11, 04/18, 112/19, 17/25 ) 

4. Zakon o općem upravnom postupku (“Narodne novine”, broj 47/09, 110/21);

5. Uredba o uredskom poslovanju (“Narodne novine”, broj 75/21);
6. Europa u 12 lekcija, Pascal Fontaine (poveznica na izdanje iz 2018. godine: http://publications.europa.eu/resource/cellar/a5ba73c6-3c6a-11e8-b5fe- 01aa75ed71a1.0004.01/DOC_1);
NAČIN TESTIRANJA: 

Po dolasku na  testiranje od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidata, kandidatima će biti podijeljena pitanja za provjeru znanja putem pismenog testiranja (20 pitanja - 20 bodova). 
Na pisanoj provjeri nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima, niti na bilo koji drugi način remetiti koncentraciju kandidata, a mobitel je potrebno isključiti. 

Pismena provjera traje najduže 45 minuta. 

Smatra se da su kandidati  zadovoljili na testiranju ako su za provjeru znanja dobili najmanje 50% bodova (10 bodova). 

Maksimalno ostvariv broj bodova na testiranju je 20. 

Kandidati koji su zadovoljili na testiranju pristupaju razgovoru s Povjerenstvom za provedbu Oglasa (intervju). Nakon izvršenog razgovora - intervjua, maksimalno ostvariv sveukupni broj bodova je 40.

Povjerenstvo za razgovor s kandidatima utvrđuje interese, profesionalne ciljeve, motivaciju za rad u Općini Svetvinčenat. Rezultati intervjua boduju se na način kao i testiranje. 

Nakon provedbe testiranja i intervjua Povjerenstvo za provedbu natječaja utvrđuje rang listu kandidata prema ukupnom broju ostvarenih bodova na testiranju i intervjuu. 

Povjerenstvo dostavlja pročelniku Jedinstvenog upravnog odjela Općine Svetvinčenat izvješće o provedenom postupku kojeg potpisuju svi članovi Povjerenstva. 

Svi kandidata prijavljeni na Oglas imaju pravo uvida u dokumentaciju koja se odnosi na Oglas za prijem u službu.
Općina Svetvinčenat
